Жива Кюлджиева
Каменни сърца

chitanka.info

На този бряг събирам от години

куп камъчета с форма на сърца,

притихнали под мокри раковини,

с остъргани от бурите лица.

Наивно ги подреждам във редица

и в мен напира не един въпрос —

кое сърце, сърце е на девица,

кое на момък влюбен, златокос.

Аз зная, че природата е веща

и вярвам, че ваятелят е тя,

морето безразличните усеща,

и то не иска каменни сърца.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.